**Anul 2024 – numărul 1**

**3 – 5 ianuarie**

******

 ***Din conținutul acestui număr*:**

[Repere din agenda publică a conducerii Instituţiei Prefectului - Judeţul Hunedoara în perioada 3 – 5 ianuarie 2024 2](#_Toc155596214)

[Selecție de Acte normative apărute în Monitorul Oficial al României în perioada 3 – 5 ianuarie, 2024 2](#_Toc155596215)

[Comunicate de presă ale Guvernului României 3](#_Toc155596216)

[Declarațiile prim-ministrului Marcel Ciolacu la începutul ședinței de Guvern 3](#_Toc155596217)

[Informaţie Europeană 5](#_Toc155596218)

[NOUTĂȚI – Informații UTILE 5](#_Toc155596219)

[PTJ: A început procesul de evaluare a proiectelor depuse în cadrul apelului dedicat IMM-urilor 5](#_Toc155596220)

[Consultări Publice 6](#_Toc155596221)

[Strategia Industrială a României 2023-2027 a fost publicată în transparență decizională! 6](#_Toc155596222)

[PNRR 6](#_Toc155596223)

[PNRR: Apelul destinat inițiativelor culturale de accelerare a digitalizării producției și distribuției de filme va fi relansat! 6](#_Toc155596224)

[Apeluri – Finanțări 7](#_Toc155596225)

[AM PoCIDIF publică Ordinul MIPE nr. 6212/22.12.2023 privind modificarea și completarea Ghidului Solicitantului – condiții specifice de accesare a fondurilor pentru Apelul de proiecte nr. 1 aferent Măsura 3 – ”Dezvoltarea de platforme informatice alimentate cu datele generate de administrația publică – Open Data” 7](#_Toc155596226)

[AM PoCIDIF publică Ordinul MIPE nr. 6156/18.12.2023 privind modificarea ghidului solicitantului pentru Apelul „Sprijin pentru proiecte în domeniul tehnologiilor avansate și crearea de hub-uri de inovare și transfer tehnologic în domenii prioritare” 7](#_Toc155596227)

[Deschiderea apelului dedicat infrastructurii educaționale pentru învațământul primar și secundar a fost amânată două săptămâni 7](#_Toc155596228)

[Forma consolidată a Ghidului pentru schema de ajutor de stat CONSTRUCTPLUS a fost publicată! 8](#_Toc155596229)

[Din Actualitatea Europeană 8](#_Toc155596230)

[Noi norme privind combaterea fraudei în domeniul plăților transfrontaliere din UE intră în vigoare de la 1 ianuarie 8](#_Toc155596231)

[Impozitarea societăților comerciale în UE intră într-o nouă eră. 9](#_Toc155596232)

[Războiul de agresiune al Rusiei împotriva Ucrainei: Consiliul adaugă o persoană și o entitate pe lista UE de sancțiuni 10](#_Toc155596233)

Repere din agenda publică a conducerii Instituţiei Prefectului - Judeţul Hunedoara
în perioada 3 – 5 ianuarie 2024

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și subprefecților SZÉLL Lőrincz și Constantin FULGA:

| *Eveniment* | ***Data*** |
| --- | --- |
| *Întâlnire operativă cu șefii și coordonatorii structurilor de specialitate din Instituția Prefectului - județul Hunedoara.* | ***3 ianuarie*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, SJPI Hunedoara.* | ***3 ianuarie*** |
| *Participare la evenimentul numit Ciorolița, specific localității Țebea.* | ***5 ianuarie*** |

Cancelaria Prefectului

🏵🏵🏵



Selecție de Acte normative apărute în Monitorul Oficial al României
în perioada 3 – 5 ianuarie, 2024

**Monitorul Oficial, Partea I, nr. 1 / 3 Ianuarie 2024**

* Nr. **426** / **29 Decembrie 2023**, Parlamentul României - Lege pentru modificarea și completarea Legii nr. 212/2022 privind unele măsuri pentru reducerea riscului seismic al clădirilor.
* Nr. **428** / **29 Decembrie 2023**, Parlamentul României - Lege privind stabilirea unor măsuri pentru acordarea unui sprijin temporar aferent anului 2024 categoriilor de persoane vulnerabile, pentru compensarea costului aferent achiziției și montării unor sisteme tehnice de stabilire a consumurilor individuale de energie termică, în imobile de tip condominiu racordate la sistemul de alimentare centralizată cu energie termică, precum și pentru modificarea și completarea unor acte normative.
* Nr. **4429** / **29 Decembrie 2023**, Ministerul Sănătății - Ordin pentru abrogarea Ordinului ministrului sănătății nr. 1.334/2022 privind aprobarea Planului de măsuri pentru organizarea spitalelor și a unităților de dializă în contextul pandemiei de COVID-19 și a Listei spitalelor și unităților de dializă care asigură asistența medicală pentru pacienți, cazuri confirmate și suspecte de COVID-19, conform clasificării spitalelor în 3 niveluri de competență, și de modificare a Ordinului ministrului sănătății nr. 1.030/2009 privind aprobarea procedurilor de reglementare sanitară pentru proiectele de amplasare, amenajare, construire și pentru funcționarea obiectivelor ce desfășoară activități cu risc pentru starea de sănătate a populației.

**Monitorul Oficial, Partea I, nr. 2 / 3 Ianuarie 2024**

* Nr. **427** / **29 Decembrie 2023**, Parlamentul României - Lege privind aprobarea Ordonanței de urgență a Guvernului nr. 72/2023 pentru modificarea unor acte normative în domeniul educației, precum și pentru modificarea Ordonanței de urgență a Guvernului nr. 57/2019 privind Codul administrativ.
* Nr. **2395** / **27 Decembrie 2023**, Agenția Națională pentru Achiziții Publice - Ordin pentru aprobarea criteriilor ecologice aplicabile categoriilor de produse care au impact asupra mediului pe durata întregului ciclu de viață, prevăzute în anexa nr. 2 la Normele metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achizițiile sectoriale, aprobate prin Hotărârea Guvernului nr. 394/2016, respectiv în anexa nr. 2 la Normele metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, aprobate prin Hotărârea Guvernului nr. 395/2016.

**Monitorul Oficial, Partea I, nr. 3 / 3 Ianuarie 2024**

* Nr. **1339** / **29 Decembrie 2023**, Guvernul României - Hotărâre privind aprobarea Metodologiei-cadru de concurs pentru ocuparea posturilor didactice și de cercetare vacante din învățământul superior.

**Monitorul Oficial, Partea I, nr. 4 / 3 Ianuarie 2024**

* Nr. **1711** / **27 Decembrie 2023**, MINISTERUL ENERGIEI - Ordin pentru aprobarea Schemei de ajutor de stat având ca obiectiv Sprijinirea investițiilor în modernizare, monitorizarea și eficientizarea consumului de energie la nivelul operatorilor economici în vederea asigurării eficienței energetice în sectorul industrial, aferentă măsurii de investiții I.5 - Asigurarea eficienței energetice în sectorul industrial, din cadrul componentei C.6 Energie din Planul național de redresare și reziliență al României.
* Nr. **6377** / **28 Decembrie 2023**, Ministerul Investițiilor și Proiectelor Europene - Ordin pentru modificarea alin. (2) al art. 18 din Schema de ajutor de minimis „Listarea la bursă a întreprinderilor“, aprobată prin Ordinul ministrului investițiilor și proiectelor europene nr. 348/2023.

**Monitorul Oficial, Partea I, nr. 5 / 4 Ianuarie 2024**

* Nr. **436** / **7 Decembrie 2023**, Agenția Națională pentru Sport - Ordin privind aprobarea normelor și tarifelor de folosire a bazelor sportive și a unităților de cazare aflate în administrarea Agenției Naționale pentru Sport prin instituțiile subordonate.
* Nr. **6801** / **12 Decembrie 2023**, Ministerul Educației - Ordin pentru aprobarea Metodologiei privind fundamentarea cifrei de școlarizare pentru învățământul preuniversitar de stat, evidența efectivelor de antepreșcolari/preșcolari și elevi școlarizați în unitățile de învățământ particular pentru anul școlar 2024-2025.
* Nr. **6877** / **22 Decembrie 2023**, Ministerul Educației - Ordin pentru aprobarea Metodologiei-cadru privind mobilitatea personalului didactic de predare din învățământul preuniversitar în anul școlar 2024-2025.

**Monitorul Oficial, Partea I, nr. 7 / 4 Ianuarie 2024**

* Nr. **1338** / **29 Decembrie 2023**, Guvernul României - Hotărâre privind stabilirea contingentului de lucrători străini nou-admiși pe piața forței de muncă în anul 2024.

**Monitorul Oficial, Partea I, nr. 8 / 4 Ianuarie 2024**

* Nr. **431** / **29 Decembrie 2023**, Parlamentul României - Lege privind asigurarea unui nivel minim global de impozitare a grupurilor de întreprinderi multinaționale și a grupurilor naționale de mari dimensiuni.

**Monitorul Oficial, Partea I, nr. 10 / 4 Ianuarie 2024**

* Nr. **3** / **4 Ianuarie 2024**, Guvernul României - Hotărâre pentru introducerea mențiunii privind transpunerea normelor Uniunii Europene în cuprinsul unor acte normative.
* Nr. **6504** / **29 Decembrie 2023**, Ministerul Investițiilor și Proiectelor Europene - Ordin privind aprobarea schemei de ajutor de stat și de minimis pentru facilitarea accesului întreprinderilor la finanțare prin instrumente de garantare din Fondul de fonduri pentru digitalizare, acțiune climatică și alte domenii de interes.

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

Declarațiile prim-ministrului Marcel Ciolacu la începutul ședinței de Guvern

 Marcel Ciolacu: În primul rând, pentru că este prima şedinţă de Guvern pe anul acesta, vreau şi eu să urez la mulţi ani tuturor românilor şi dvs., colegilor mei.

De asemenea, vreau să vă mulțumesc pentru tot efortul de anul trecut, dar vă rog să fim în continuare responsabili și în perioada următoare.

Chiar dacă avem în față un an electoral deosebit de important, mi-aş dori să nu promitem nimic din ceea ce nu putem să îndeplinim. Trebuie să continuăm să punem România și românii pe primul loc în toate deciziile noastre.

Primul angajament din acest an va fi către pensionari. De mâine va începe plata pensiilor majorate cu 13,8%. De asemenea, pentru cei care încasează pensia în card, acest lucru se va întâmpla în zilele următoare. Este prima majorare a pensiilor din acest an. Urmează recalcularea din septembrie, care va face dreptate pentru milioane de pensionari.

Pe de altă parte, tot ca o prioritate în acest început de an, vreau să rezolvăm rapid problema medicilor rezidenți care au promovat examenul de specialitate la sfârșitul anului trecut. Sunt aproximativ 4.500 de medici în care statul român a investit sute de milioane de euro și trebuie să ne asigurăm că îi păstrăm în țară. De aceea, în perioada imediat următoare, Ministerul Sănătății și Ministerul Dezvoltării trebuie să actualizeze listele cu posturi vacante și să vină în Guvern cu noi memorandumuri de scoatere la concurs a acestora. Rog, de asemenea, și Ministerul Finanțelor să coopereze pentru ca acest lucru să se întâmple rapid.

În altă ordine de idei, anunț că anul 2024 va fi tot despre economie și viața românilor. Anul trecut am reușit să avem cea mai mare creștere economică din regiune, în condiții foarte dificile. Ultima prognoză a Comisiei Europene arată că 10 țări din Uniunea Europeană vor avea scădere economică în 2023, iar 12 state membre şi-au depășit semnificativ țintele de deficit. România a avut o creștere economică sănătoasă, pentru că de această dată s-a bazat foarte mult pe investiții și nu pe consum. De altfel, valoarea investițiilor a depășit anul trecut suma deficitului public. Per total, volumul investițiilor publice a crescut cu 33%, iar acest lucru s-a văzut în crearea a peste 75.000 de noi locuri de muncă. Absorbția banilor europeni a fost, de fapt, motorul economiei românești.

Pentru prima dată am reușit să atingem un nivel record de absorbție, de peste 93%, pe exercițiul financiar 2014-2020. În total, anul trecut am încasat peste 13,7 miliarde de euro de la Comisia Europeană, cu tot cu sumele din PNRR. Am lucrat anul trecut cu Banca Națională a României pentru a aduce inflația la o singură cifră și am reușit acest lucru, pentru a proteja puterea de cumpărare a oamenilor. Prin măsurile luate, inflația a scăzut de la un maximum de 16,8% în noiembrie 2022 la 6,7% în prezent, iar în 2024, estimările Băncii Naționale a României arată o inflație de sub 5%.

De asemenea, am promis că voi face din reforma aparatului bugetar una dintre prioritățile acestui mandat. Este cea mai ambițioasă reformă a aparatului bugetar din ultimii 30 de ani. Procesul de reorganizare a ministerelor și instituțiilor de stat este în plină desfășurare, iar acest lucru va aduce reduceri consistente de cheltuieli. Banii economisiți îi vom duce acolo unde este nevoie, adică la sănătate și la educație. Anul 2024 trebuie să continue în aceeași direcție. Vom finaliza toate reformele la care ne-am angajat și vom continua să îndeplinim jaloanele din PNRR. Acest lucru ne va permite să avem o creștere economică de 3,4%, a doua cea mai mare creștere economică din Uniunea Europeană. Vom face acest lucru, pentru că anul acesta va fi anul investițiilor. Am alocat în buget o sumă-record, de 120 de miliarde de lei pentru investiții, adică peste 7% din PIB. Anul acesta, investițiile vor contribui cu jumătate la creșterea economică.

Altfel, în 2024 ne vom concentra pe măsurile pentru creșterea producției interne. Avem două domenii strategice, construcțiile și agricultura, în care vom investi masiv. Mă bucur că în Programul Invest Alim avem deja proiecte de 1 miliard de euro și sper ca același lucru să se întâmple și cu Construct Invest.

În final, vreau să vă mai spun atât: România a făcut un mare pas înainte în ceea ce privește Schengen. După 13 ani în care nu s-a întâmplat absolut nimic, am reușit în sfârșit, cu o echipă bine coordonată și bine sudată, să avem o decizie politică privind ridicarea granițelor aeriene și maritime și posibilitatea emiterii de vize Schengen. Pentru prima dată, avem un proces ireversibil. Vom continua să lucrăm atât la nivel politic, cât și tehnic, prin intermediul ministerelor de resort, pentru ca anul acesta să încheiem definitiv acest proces. România este egală în Europa, iar economia noastră trebuie să beneficieze pe deplin de statutul de membru Schengen. Vă mulțumesc!

Sursa: Guvernul României - <https://gov.ro/ro/media/comunicate>

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției belgiene | **Președinția belgiană a Consiliului UE** **1 ianuarie - 30 iunie 2024**Sub deviza „Protejăm. Consolidăm. Pregătim.” Belgia se va axa pe șase domenii tematice pentru lucrările sale din timpul președinției:* apărarea **statului de drept**, a **democrației** și a**unității**
* consolidarea **competitivității** noastre
* urmărirea unei **tranziții verzi și juste**
* consolidarea **agendei**noastre**sociale și de sănătate**
* protejarea **oamenilor** și a **frontierelor**
* promovarea unei **Europe cu rol semnificativ în lume**

***Belgia preia președinția Consiliului într-o perioadă dificilă. Este o adevărată onoare, dar și o responsabilitate. Evoluția Uniunii Europene nu a fost niciodată liniară. De multe ori, cele mai mari progrese s-au înfăptuit în momentele cele mai dificile. -*** *Alexander De Croo, prim-ministrul Belgiei, prezentarea priorităților politice ale președinției belgiene, 8 decembrie 2023*Belgia va prelua președinția prin rotație a Consiliului pentru a 13-a oară; continuarea lucrărilor președinției anterioare (Spania) înainte de a preda ștafeta viitoarei președinții (Ungaria).[Site-ul președinției belgiene](https://belgian-presidency.consilium.europa.eu/)[Prioritățile președinției belgiene](https://belgian-presidency.consilium.europa.eu/en/programme/priorities/)[Programul președinției belgiene](https://belgian-presidency.consilium.europa.eu/en/programme/the-belgian-presidency-programme/) |

🏵🏵🏵

NOUTĂȚI – Informații UTILE

PTJ: A început procesul de evaluare a proiectelor depuse în cadrul apelului dedicat IMM-urilor

ADR Vest în calitate de Organism Intermediar pentru Programul Tranziție Justă în județul Hunedoara anunță începerea procesului de evaluare tehnică și financiară a proiectelor depuse pentru apelul „**Dezvoltarea întreprinderilor și a antreprenoriatului**” – componenta „**Investiții pentru dezvoltarea IMM care sprijină creșterea durabilă și crearea de locuri de muncă**”.

Apelul a fost deschis în 20 decembrie 2023, iar alocarea totală este de **181 de milioane de euro**, dintre care **49 de milioane de euro** pentru investițiile productive în Valea Jiului.

”*Ne propunem să selectăm proiectele care contribuie cel mai bine la obiectivele pe care Programul de Tranziție Justă 2021-2027 le are - și anume crearea de locuri de muncă și tranziția către o economie neutră din punct de vedere climatic*”, declară Adrian Mariciuc, director general-adjunct al ADR Vest.

 Cererile de finanțare vor putea fi depuse în sistemul electronic MySMIS 2021/SMIS2021+ până în**20 martie 2024, ora 23:59**. Ghidul solicitantului poate fi consultat [aici](https://adrvest.ro/programul-tranzitie-justa_ghiduri-active/).

Investițiile eligibile vor viza crearea unei noi unități, extinderea uneia existente, sau diversificarea producției unei unități prin realizarea unor produse noi sau o schimbare fundamentală a procesului general de producție a produsului/produselor sau a prestării generale a serviciului/serviciilor, cu scopul reconversiei către o economie verde.

Informațiile referitoare la Programul Tranziție Justă 2021-2027 sunt disponibile pe site-ul ADR Vest, [aici](https://adrvest.ro/programul-tranzitie-justa/) sau la adresa de mail ptj@adrvest.ro.

Sursa: ADR Vest

🏵🏵🏵

**Consultări Publice**

Strategia Industrială a României 2023-2027 a fost publicată în transparență decizională!

Ministerul Economiei, Antreprenoriatului și Turismului (MEAT) a publicat în [dezbatere publică](https://economie.gov.ro/wp-content/uploads/2023/12/Proiect-de-Strategie-Industriala-a-Romaniei-2023-2027.pdf) Proiectul Strategiei Industriale a României, pentru perioada 2023 – 2027.

 Documentul programatic are dublu scop, respectiv definirea viziunii naționale asupra politicii industriale, prin raportare la contextul european şi internațional și propunerea de intervenții de sprijin pentru sectorul industrial, ca urmare a procesului de adaptare al acestuia la dubla tranziţie, digitală și verde. Totodată, planul de acţiune al strategiei propune priorități și acţiuni care să răspundă schimbărilor structurale din domenii precum: tehnologii avansate, inteligență artificială sau industrie 4.0. Prin urmare, Strategia industrială a României reunește măsurile și răspunsurile pe care autoritățile cu responsabilități și atribuții cu impact asupra industriei naționale le pot adopta pentru a răspunde amenințărilor sau oportunităților identificate în document.

 Prin această strategie, MEAT trebuie să ghideze transformarea industriei României în următorii 5 ani printr-un proces de retehnologizare, adaptare la procesele de digitalizare și de tranziție la o economie verde și sustenabilă. Scopul strategiei este cel de dezvoltare a unui sistem industrial eficient, competitiv și orientat spre viitor, prin retehnologizare și inovație, contribuind astfel la dezvoltarea economică și prosperitatea țării.

 Trebuie subliniat faptul că pentru elaborarea prezentei Strategii, MEAT a consultat principalele organizații și asociații de profil din țară, dintre care amintim: ALRO SA, Asociația Constructorilor de Automobile din România – ACAROM, Asociația Producătorilor de Mobilă din România – APMR, Asociația Producătorilor de Țevi din România, Azomureș, Azur SA, Brenntag SRL, Chimcomplex SA, Federația Patronală din Industria Materialelor de Construcții – PATROMAT, Liberty Steel Galati, Patronatul din Industria Cimentului şi Altor Produse Minerale pentru Construcții din România – CIROM, ROMCHIMICA – Asociația Companiilor Chimice din Romania, Saint Gobain, Societatea Română de Metalurgie, Tenaris Silcotub, Uniunea Producătorilor de Oțel din România – UNIROMSIDER, Uniunea Romana a Producătorilor de Cosmetice şi Detergenți – RUCODEM. Astfel, documentul a fost îmbunătățit grație contribuțiilor aduse de acestea în cadrul procesului de elaborare.

 Persoanele și entitățile interesate pot consulta proiectul publicat pe [site-ul MEAT](https://economie.gov.ro/wp-content/uploads/2023/12/Proiect-de-Strategie-Industriala-a-Romaniei-2023-2027.pdf) (<https://shorturl.at/gikrZ>) și pot transmite propuneri, sugestii şi opinii privind proiectul de act normativ, în termen de 10 zile de la data publicării, prin [*Formularul pentru colectarea de propuneri , opinii, recomandări.*](https://economie.gov.ro/formular-pentru-colectarea-de-propuneri-opinii-recomandari/)

 Sursa: MEAT

🏵🏵🏵

PNRR

PNRR: Apelul destinat inițiativelor culturale de accelerare a digitalizării producției și distribuției de filme va fi relansat!

Ministerul Culturii, prin Unitatea de Management a Proiectului, în calitate de coordonator de reforme și investiții (CRI) și de furnizor și administrator al Schemei de ajutor de minimis anunță reluarea apelului de proiecte „Sprijinirea inițiativelor culturale de accelerare a digitalizării producției și distribuției de filme‟, finanțat în cadrul PNRR.

Conform comunicatului oficial, „relansarea apelului de proiecte „Sprijinirea inițiativelor culturale de accelerare a digitalizării producției și distribuției de filme‟ este o măsură ce decurge din necesitatea protejării intereselor potențialilor beneficiari, care au depus cereri de finanțare în cadrul apelului de proiecte lansat în perioada [30 ianuarie – 23 martie 2023](https://www.fonduri-structurale.ro/stiri/30959/pnrr-187-de-proiecte-depuse-in-cadrul-apelului-privind-sprijinirea-initiativelor-culturale-de-accelerare-a-digitalizarii-productiei-si-distributiei-de-filme), prin evitarea unor consecințe cu impact financiar generate de riscul obligativității returnării ajutorului de minimis primit de către beneficiari, ca urmare a constatării de nereguli de către Coordonatorul Național (CN), ulterior semnării contractelor de finanțare”.

Ministerul Culturii a precizat că, **deși în perioada cuprinsă între data închiderii Apelului de proiecte și prezent, CRI a întreprins toate demersurile legale necesare evaluării și contractării proiectelor depuse în condițiile asumate** prin Schema de ajutor de minimis avizată de MIPE în calitate de CN, aprobată prin OMC nr. 2515/11.01.2023 și publicată în MOf nr. 57/20.01.2023 Partea I, respectiv Ghidul solicitantului, avizat de MIPE în calitate de CN, aprobat prin OMC nr. 2551/25.01.2023, răspunzând, totodată,  invitației Comisiei Europene  de clarificare a textului PNRR aferent  Investiției 7 în ceea ce privește condițiile acordării finanțării, **CN a recomandat reluarea Apelului de proiecte**.

Sursa: Ministerul Culturii

🏵🏵🏵

Apeluri – Finanțări

AM PoCIDIF publică Ordinul MIPE nr. 6212/22.12.2023 privind modificarea și completarea Ghidului Solicitantului – condiții specifice de accesare a fondurilor pentru Apelul de proiecte nr. 1 aferent Măsura 3 – ”Dezvoltarea de platforme informatice alimentate cu datele generate de administrația publică – Open Data”

Autoritatea de Management pentru Programul Operațional Creștere Inteligentă, Digitalizare și Instrumente Financiare publică [Ordinul MIPE nr. 6212/22.12.2023 privind modificarea și completarea Ghidului Solicitantului – condiții specifice de accesare a fondurilor pentru Apelul de proiecte nr. 1 aferent Măsura 3 – ”Dezvoltarea de platforme informatice alimentate cu datele generate de administrația publică – Open Data”](https://mfe.gov.ro/wp-content/uploads/2024/01/f000974405d9653e32f83ca28e90e4c8.pdf), Acțiunea 2.2 E-guvernarea și digitalizarea în beneficiul cetățenilor – 2.2.1 E-guv în administrația/instituțiile publice

[Anexă OMIPE nr. 6212/22.12.2023](https://mfe.gov.ro/wp-content/uploads/2024/01/19f8b9aa5a175fe74012675c49a90882.docx)

Informații: [aici](https://oportunitati-ue.gov.ro/apel/pcidif-publica-ghidul-solicitantului-aferent-masurii-3-dezvoltarea-de-platforme-informatice-alimentate-cu-datele-generate-de-administratia-publica-open-data-in/) și [aici](https://mfe.gov.ro/am-pocidif-publica-ordinul-mipe-nr-6212-22-12-2023-privind-modificarea-si-completarea-ghiduluisolicitantului-conditii-specifice-de-accesare-a-fondurilor-pentru-apelul-de-proiecte-nr-1-afer/).

Sursa: <https://oportunitati-ue.gov.ro/>

\*

AM PoCIDIF publică Ordinul MIPE nr. 6156/18.12.2023 privind modificarea ghidului solicitantului pentru Apelul „Sprijin pentru proiecte în domeniul tehnologiilor avansate și crearea de hub-uri de inovare și transfer tehnologic în domenii prioritare”

Autoritatea de Management pentru Programul Operațional Creștere Inteligentă, Digitalizare și Instrumente Financiare publică [Ordinul MIPE nr. 6156/18.12.2023 privind modificarea ghidului solicitantului pentru Apelul „Sprijin pentru proiecte în domeniul tehnologiilor avansate și crearea de hub-uri de inovare și transfer tehnologic în domenii prioritare”aferent Acțiunii 1.2, Prioritatea 1. ”Susținerea și promovarea unui sistem de CDI atractiv și competitiv în România”](https://mfe.gov.ro/wp-content/uploads/2024/01/23d9ed56ee88e67d002f4b468ecc7c79.pdf), Obiectiv Specific RSO1.1. Dezvoltarea și îmbunătățirea capacităților de cercetare și inovare și adoptarea de tehnologii avansate

[Anexe la OMIPE nr. 6156/18.12.2023](https://mfe.gov.ro/wp-content/uploads/2024/01/f0d1f7affc9e3c286d795be6a05f8242.zip)

Informații: [aici](https://oportunitati-ue.gov.ro/apel/ghid-aferent-actiunii-1-2-sprijin-pentru-proiecte-in-domeniul-tehnologiilor-avansate-prin-crearea-de-hub-uri-de-inovare-in-domenii-de-interes-strategic/) și [aici](https://mfe.gov.ro/am-pocidif-publica-ordinului-mipe-nr-6156-18-12-2023-privind-modificarea-ghidului-solicitantului-pentru-apelul-sprijin-pentru-proiecte-in-domeniul-tehnologiilor-avansate-si-crearea-de-hub-ur/).

Sursa: <https://oportunitati-ue.gov.ro/>

\*

Deschiderea apelului dedicat infrastructurii educaționale pentru învațământul primar și secundar a fost amânată două săptămâni

Autoritatea de Management pentru Programul Regional București-Ilfov 2021-2027 a emis Decizia nr. 8 din 3.01.2024 privind amânarea cu încă 14 zile a începerii depunerii de proiecte în cadrul Apelului de Proiecte PR BI P6/6.2/1/2023 – Apel dedicat infrastructurii educaționale pentru învățământul primar și secundar.

**Conform deciziei, data și ora de începere a depunerii de proiecte este 22.01.2024 ora 09:00, în timp ce data și ora de închidere a depunerii de proiecte devine 22.02.2024 ora 12:00.**

Informații [**aici**](https://oportunitati-ue.gov.ro/apel/pr-bucuresti-ilfov-lanseaza-apelul-p6-2-1-2023-infrastructura-educationala-pentru-invatamantul-primar-si-secundar/)și [**aici**](https://www.adrbi.ro/comunicare/noutati/3-ianuarie-2024-a-doua-amanare-a-deschiderii-apelului-de-proiecte-pentru-infrastructura-educationala-invatamant-primar-si-secundar/).

Sursa: https://oportunitati-ue.gov.ro/infrastructura-educationala-pentru-invatamantul-primar-si-secundar/

Forma consolidată a Ghidului pentru schema de ajutor de stat CONSTRUCTPLUS a fost publicată!

În urma preluării propunerilor și observațiilor primite după publicarea în transparență decizională a [**Ghidului solicitantului pentru aprobarea și finanțarea Programului național pentru dezvoltarea producției interne de produse și materiale de construcții**](https://economie.gov.ro/proiect-ghidul-solicitantului-pentru-aprobarea-si-finantarea-programului-national-pentru-dezvoltarea-productiei-interne-de-produse-si-materiale-de-constructii/), Ministerul Economiei, Antreprenoriatului și Turismului a elaborat forma finală a documentului, care va urma toți pașii procedurali spre a fi aprobat.

Ghidul solicitantului prezintă obiectivul programului, sectoarele de activitate eligibile, precum și pașii de urmat pentru depunerea documentelor și obținerea finanțării. Programul național pentru dezvoltarea producției interne de produse și materiale de construcții este schemă de ajutor multianuală, desfășurată pe o durată de 4 ani de zile, cu un buget anual alocat de până la aproape 150 de milioane de euro.

Scopul programului “**CONSTRUCTPLUS**” este acela de a reducere deficitul comercial provenit din importul de materiale de construcții, de a stimula investițiile în județele mai puțin dezvoltate și de a crește producția internă de produse și materiale de construcții prin acordarea de granturi pentru realizarea de investiții inițiale sau pentru o investiție inițială pentru o nouă activitate economică într-unul dintre sectoarele economice eligibile.

Schema de ajutor de stat este instituită pentru perioada de implementare 2023 – 2026, iar bugetul total alocat Programului este echivalentul în lei al sumei de 596 milioane euro pentru toată perioada de implementare, defalcat în credite de angajament pentru emiterea de acorduri pentru finanţare pentru perioada 2023 – 2026 și credite bugetare pentru plata ajutorului de stat pentru perioada 2024 – 2029.

De finanțare pot beneficia întreprinderile nou-înființate sau întreprinderi în activitate, atât IMM-uri cât și întreprinderi mari, cu personalitate juridică, înregistrate în scop fiscal în baza Legii societăților nr. 31/1990, republicată, cu modificările și completările ulterioare.

Documentul final, disponibil mai jos, va urma toți pașii procedurali pentru obținerea avizelor interinstituționale și va fi inclus pe ordinea de zi în ședință de Guvern pentru a obține aprobarea Executivului.

**Formă finală**:

* [Proiect-GHIDUL-SOLICITANTULUI\_](https://economie.gov.ro/wp-content/uploads/2023/12/Proiect-GHIDUL-SOLICITANTULUI_Mirona-FINALA-2.doc)
* [Proiect-\_Anexa-1\_Cerere-de-acord-pentru-finantare\_04.12.2023](https://economie.gov.ro/wp-content/uploads/2023/12/Proiect-_Anexa-1_Cerere-de-acord-pentru-finantare_04.12.2023-3.doc)
* [Proiect-\_Anexa-2\_Plan-de-afaceri\_04.12.2023](https://economie.gov.ro/wp-content/uploads/2023/12/Proiect-_Anexa-2_Plan-de-afaceri_04.12.2023-3.doc)
* [Proiect-\_Anexa-2.1.\_Plan-de-investitii\_2912](https://economie.gov.ro/wp-content/uploads/2023/12/Proiect-_Anexa-2.1._Plan-de-investitii_2912-1.doc)
* [Proiect-\_Anexa-3\_Criterii-de-evaluare-pentru-stabilire-punctaj\_v2912](https://economie.gov.ro/wp-content/uploads/2023/12/Proiect-_Anexa-3_Criterii-de-evaluare-pentru-stabilire-punctaj_v2912-1.docx)
* [Proiect-\_Anexa-4-\_Criterii-de-departajare](https://economie.gov.ro/wp-content/uploads/2023/12/Proiect-_Anexa-4-_Criterii-de-departajare_Mirona-v2912-2.docx)
* [ANEXA 5](https://economie.gov.ro/wp-content/uploads/2023/12/ANEXA-5.xlsx)
* [ANEXA 6](https://economie.gov.ro/wp-content/uploads/2023/12/ANEXA-6.xlsx)

Sursa: MEAT

🏵🏵🏵

Din Actualitatea Europeană

Noi norme privind combaterea fraudei în domeniul plăților transfrontaliere din UE intră în vigoare de la 1 ianuarie

La 1 ianuarie au intrat în vigoare noi norme privind transparența, care vor ajuta statele membre ale UE să combată frauda în domeniul taxei pe valoarea adăugată (TVA).

Noile norme vor oferi administrațiilor fiscale ale statelor membre UE informații referitoare la plăți care le vor permite să detecteze mai ușor fraudele în domeniul TVA, cu un accent deosebit pe comerțul electronic, un sector foarte predispus la neconformități și fraude de acest gen. Acest lucru creează, la rândul său, lacune în veniturile fiscale din care se plătesc servicii publice vitale.

De exemplu, unii vânzători online care nu sunt prezenți fizic într-un stat membru al UE vând bunuri și servicii consumatorilor din UE fără să se înregistreze în scopuri de TVA niciunde în UE sau declarând o valoare mai mică decât valoarea reală a vânzărilor lor online. Prin urmare, statele membre au nevoie de instrumente consolidate pentru a detecta și a pune capăt acestui comportament ilegal.

**În detaliu**

Noul sistem consolidează rolul-cheie jucat de prestatorii de servicii de plată (PSP), cum ar fi băncile, instituțiile emitente de monedă electronică, instituțiile de plată și serviciile de virament poștal, care facilitează împreună peste 90 % din achizițiile online în UE.

Începând cu data de 1 ianuarie, acești PSP vor trebui să-i monitorizeze pe beneficiarii plăților transfrontaliere și, începând cu data de 1 aprilie, vor trebui să transmită administrațiilor statelor membre ale UE informații cu privire la cei care primesc mai mult de 25 de plăți transfrontaliere pe trimestru. Aceste informații vor fi apoi centralizate într-o nouă bază de date europeană dezvoltată de Comisia Europeană, și anume Sistemul electronic central de informații referitoare la plăți (CESOP), în care informațiile vor fi stocate, agregate și verificate încrucișat cu alte date.

Toate informațiile din CESOP vor fi apoi puse la dispoziția statelor membre prin intermediul [Eurofisc](https://taxation-customs.ec.europa.eu/taxation-1/vat-and-administrative-cooperation_en), rețeaua UE de specialiști în combaterea fraudei în domeniul TVA, lansată în 2010. Astfel, statelor membre le va fi mult mai ușor să analizeze datele și să-i identifice pe vânzătorii online care nu respectă obligațiile în materie de TVA, inclusiv întreprinderile care nu sunt situate pe teritoriul UE.

Funcționarii de legătură Eurofisc sunt, de asemenea, împuterniciți să ia măsuri adecvate la nivel național, cum ar fi solicitarea de informații, efectuarea de audituri sau radierea numerelor de TVA. Dispozițiile similare aflate deja în vigoare în unele state membre și în alte țări au avut un efect tangibil asupra combaterii fraudei din sectorul comerțului electronic.

Pentru mai multe informații: <https://taxation-customs.ec.europa.eu/taxation-1/central-electronic-system-payment-information-cesop_en>

\*

Impozitarea societăților comerciale în UE intră într-o nouă eră.

Noi norme inovatoare ale UE intră în vigoare a introducând o rată minimă de impozitare efectivă de 15 % pentru întreprinderile multinaționale care își desfășoară activitatea în statele membre ale UE.

Cadrul va aduce o mai mare echitate și stabilitate în peisajul fiscal din UE și de la nivel mondial, făcându-l în același timp mai modern și mai bine adaptat la lumea globalizată și digitală de astăzi. Intrarea în vigoare a normelor minime de impozitare efectivă, convenite în unanimitate de statele membre în 2022, oficializează punerea în aplicare de către UE a așa-numitelor norme ale „pilonului 2” convenite în cadrul acordului global privind reforma fiscală internațională din 2021.

În timp ce aproape 140 de jurisdicții din întreaga lume au aderat la aceste norme, UE a fost lider în transpunerea lor în instrumente juridice obligatorii. Prin reducerea stimulentelor pentru transferarea de către întreprinderi a profiturilor spre jurisdicții cu un nivel redus de impozitare, pilonul 2 reduce așa-numita „uniformizare la un nivel inferior” – lupta dintre țări pentru a-și reduce ratele impozitului pe profit pentru a atrage investiții. Aceasta dă deja rezultate, o serie de jurisdicții cu impozit zero anunțând introducerea unui impozit pe profit pentru societățile care intră în domeniul de aplicare.

**În detaliu**

Normele se vor aplica grupurilor multinaționale de societăți și grupurilor naționale de mari dimensiuni din UE, cu venituri financiare combinate de peste 750 de milioane EUR pe an. Normele propuse se vor aplica oricărui grup mare de societăți, atât național, cât și internațional, cu o societate-mamă sau o filială situată într-un stat membru al UE.

Directiva include un set comun de norme privind modul de calculare și de aplicare a unui „impozit suplimentar” datorat într-o anumită țară în cazul în care cota efectivă de impozitare este mai mică de 15 %. În cazul în care o filială nu este supusă cotei efective minime într-o țară străină în care este situată, statul membru al societății-mamă va aplica, de asemenea, un impozit suplimentar pentru aceasta din urmă. În plus, directiva asigură impozitarea efectivă în situațiile în care societatea-mamă este situată în afara UE într-o țară cu un nivel scăzut de impozitare care nu aplică norme echivalente.

**Context**

Prin această directivă istorică s-a concretizat angajamentul UE de a fi printre primele care implementează [acordul OCDE privind reforma fiscală](https://www.oecd.org/tax/beps/statement-on-a-two-pillar-solution-to-address-the-tax-challenges-arising-from-the-digitalisation-of-the-economy-october-2021.htm). Asigurarea unui nivel minim de impozitare a societăților este una dintre cele două direcții de lucru ale acordului OCDE (pilonul 2), cealaltă fiind realocarea parțială a drepturilor de impozitare (cunoscută sub denumirea de pilonul 1).

Prin aceasta din urmă se vor adapta normele internaționale privind modul în care impozitarea profiturilor celor mai mari și mai profitabile societăți multinaționale este partajată între țări, pentru a reflecta natura schimbătoare a modelelor de afaceri și capacitatea societăților de a desfășura activități economice fără prezență fizică.

\*

Războiul de agresiune al Rusiei împotriva Ucrainei: Consiliul adaugă o persoană și o entitate pe lista UE de sancțiuni

Consiliul a introdus măsuri restrictive suplimentare împotriva **unei persoane și a unei entități** răspunzătoare de acțiuni care subminează sau amenință integritatea teritorială, suveranitatea și independența Ucrainei.

Noile înscrieri pe listă vizează compania **PJSC Alrosa** și pe directorul său general, **Pavel Alekseevich Marinychev**. PJSC Alrosa este **cea mai mare companie minieră de diamante din lume**. Ea este **deținută de statul rus** și **contribuie cu peste 90 % la totalul producției de diamante din Rusia**. Reprezintă o parte importantă a unui sector economic care furnizează o sursă substanțială de venituri Guvernului Federației Ruse.

Aceste desemnări completează interzicerea importului de diamante rusești, care a fost inclusă în cel de al 12-lea pachet de sancțiuni economice și individuale adoptat pe 18 decembrie 2023 ca urmare a războiului de agresiune al Rusiei împotriva Ucrainei.

Interdicția care vizează diamantele rusești se înscrie în contextul eforturilor **G7** de a formula o **interdicție coordonată pe plan internațional cu privire la diamante**, cu scopul de a priva Rusia de această importantă sursă de venituri.

Cumulate, măsurile restrictive ale UE în raport cu acțiunile care subminează sau amenință integritatea teritorială, suveranitatea și independența Ucrainei se aplică în prezent unui număr de aproape **1 950 de persoane și entități**. Cei desemnați fac obiectul **înghețării activelor,** iar cetățenilor și companiilor din UE li se **interzice să pună fonduri la dispoziția** lor. În plus, persoanelor fizice li se aplică o **interdicție de călătorie**, care le împiedică să intre pe teritoriul UE sau să îl tranziteze.

Actele juridice relevante, inclusiv numele persoanei și denumirea entității incluse pe listă, au fost publicate în Jurnalul Oficial al UE.

**Context**

În concluziile sale din 14-15 decembrie 2023, Consiliul European și-a reiterat condamnarea fermă a războiului de agresiune al Rusiei împotriva Ucrainei, care reprezintă o încălcare vădită a Cartei ONU, și a reafirmat sprijinul de neclintit al UE pentru independența, suveranitatea și integritatea teritorială ale Ucrainei în cadrul frontierelor sale recunoscute la nivel internațional, precum și pentru dreptul inerent al Ucrainei de autoapărare împotriva agresiunii Rusiei.

Consiliul European a confirmat angajamentul ferm al UE de a continua să sprijine Ucraina și poporul său atât timp cât va fi nevoie și a salutat adoptarea celui de al 12-lea pachet de sancțiuni.

* [Decizia (PESC) 2024/195 a Consiliului din 21 decembrie 2023 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei](https://eur-lex.europa.eu/legal-content/RO/TXT/?uri=OJ:L_202400195)
* [Războiul de agresiune al Rusiei împotriva Ucrainei: UE adoptă cel de al 12-lea pachet de sancțiuni economice și individuale (comunicat de presă, 18 decembrie 2023)](https://www.consilium.europa.eu/ro/press/press-releases/2023/12/18/russia-s-war-of-aggression-against-ukraine-eu-adopts-12th-package-of-economic-and-individual-sanctions/)
* [Al doisprezecelea pachet de sancțiuni în legătură cu războiul de agresiune al Rusiei împotriva Ucrainei: încă 61 de persoane și 86 de entități pe lista de sancțiuni a UE (comunicat de presă, 18 decembrie 2023)](https://www.consilium.europa.eu/ro/press/press-releases/2023/12/18/12th-package-of-sanctions-on-russia-s-war-of-aggression-against-ukraine-additional-61-individuals-and-86-entities-included-in-the-eu-s-sanctions-list/)
* [Declarația liderilor G7, 6 decembrie 2023](https://www.consilium.europa.eu/media/68615/g7-leaders-statement-2023-12-6.pdf)
* [Concluziile Consiliului European, 14-15 decembrie 2023](https://data.consilium.europa.eu/doc/document/ST-20-2023-INIT/ro/pdf)
* [Răspunsul UE la invadarea Ucrainei de către Rusia (informații generale)](https://www.consilium.europa.eu/ro/policies/eu-response-ukraine-invasion/)

Sursa: 1. <https://romania.representation.ec.europa.eu/index_ro>

2. <https://www.consilium.europa.eu/>

3. <https://www.europarl.europa.eu/>

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru(9-8:30 CET în timpul săptămânii) 00 800 6 7 8 9 10 11sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

prefhd@prefecturahunedoara.ro; https://hd.prefectura.mai.gov.ro/